DELICIOUS IN DUNGEON
På tredje niveau i labyrinten,
gennem den underjordiske kirkegård og forbi spirets skov,
når man frem til Det Gyldne Slot.
Det engang så pragtfulde slot
er nu dækket af mug og støv, og er en skygge af sig selv.
Kan fodtrinene, der kommer ud af det blå
tilhøre en eventyrer?
Eller kan de tilhøre en tidligere afdød beboer,
som stadig strejfer rundt?
Det er et skelet.
Og det er mennesker.
Det er en ond ånd.
Hvordan ved du det? Du skræmmer mig!
Fodtrin fra noget levende, knogler eller noget råddent
er meget forskellige.
Lad os gå til venstre.
Golemen er på vagt over for det til højre.
En golem er et menneskeformet magisk væsen lavet af mudder, jord og sten.
Den bruges som en marionetdukke, der trofast følger
sin herres ordrer.
Vent.
Bare så du ved det, så er golemer 99 procent jord.
De kan ikke spises!
De er virkelig magiske skabninger.
Jeg kan endda lave dem.
-Lær mig det. -Nej.
Hvad vil du bruge dem til, når du har lært at lave dem?
Jeg er interesseret i deres kroppe.
Følg mig.
Her er den base, jeg som regel bruger.
Bor du her?
Jeg sover her næsten aldrig.
Jeg jager normalt på anden eller fjerde etage,
og en gang om måneden køber jeg krydderier og andre ting, jeg mangler i byen.
Det var på vej hjem fra indkøb, at jeg mødte jer.
Der er kun få spiselige monstre på tredje niveau.
De er hovedsageligt rådnede eller bare knogler.
Men…
Golemer!
Disse vidunderlige skabninger er anderledes.
Deres kroppe er næringsrige,
og de har altid den rette temperatur og fugtighed.
Med andre ord,
bruger du golemer som have?
Folk på slottet vil græde!
Det vil magiens lærde også!
Hvorfor?
Jeg kan ikke lide magi, men disse væsner fortjener ros.
Sådan bør alle haver være!
De er resistente over for skadelige insekter.
Og de jager grøntsagstyve væk.
De vil nok ikke have grøntsagerne.
Og de styrer endda fugtniveauet.
Hvis man planter frø i dem,
klarer de resten af kultiveringen.
Men man skal stadig passe godt på dem.
Derfor har jeg min base her.
Her kommer de!
Hvad nu?
-Brug for hjælp? -Nej!
Hold da op.
Han er vant til det.
Hvordan ved han, hvor golemens kerne er?
Sig ikke…
Det er gjort.
Høst grøntsagerne fra golemerne.
Jeg troede, de var dækket af grønt, men det hele er grøntsager?
Fra en golems perspektiv er de så ikke parasitter?
Planternes rødder gør jorden mere fast,
så man kan kalde det et symbiotisk forhold.
Er du sikker?
Men fjern ukrudtet.
Sikke en rig høst!
Det ser ud til, at vi endelig kan nyde normale grøntsager!
Kom herover med ukrudtet.
Stabl dem her, så visner de.
Når de er visnet,
giver jeg dem til golemerne, så de nedbrydes naturligt.
Og det her er gødning fra et andet sted.
Jeg blander det med golemerne.
Jeg vidste det.
Hvad vidste du?
Du vidste, hvor golemernes livskerner var, for det var dig, der plantede dem!
Utroligt.
Det er ulovligt at aktivere et magisk væsen uden tilladelse.
Jeg graver bare jord op og lægger det tilbage.
Så du bryder loven!
Rør godt i jorden og lav forhøjede rækker.
At plante den samme afgrøde gentagne gange fører til problemer,
så så frøene i en anden golem.
Jeg er udmattet.
Jeg har brugt mere udholdenhed, end når jeg kæmper mod monstre.
Takket være jeres hjælp blev det gjort meget hurtigere.
At drikke vand gav mig lyst til et toiletbesøg.
Mens elverpigen er væk,
samler jeg jorden mest muligt.
Taro, Jiro, Saburo.
Får det dem til at komme til live hurtigt?
Nej, det tager tid.
De bliver levende, når frøene begynder at slå rod,
og jorden bliver på plads, når de bevæger sig.
Han behandler golemerne med så meget omhu.
Jeg er imponeret.
Så det er sådan, du levede.
Var det ikke hårdt?
Jeg gør det, fordi jeg kan lide det.
Det er slet ikke hårdt.
Det var vist det.
Lad os nu nyde frugten af vores arbejde!
Sikke en smuk farve.
Jeg er blevet bedre til at skrælle.
Er størrelsen virkelig okay?
Den er perfekt.
Tænder du ild? Jeg kan gøre det for dig.
Jeg slår flint, så det er fint.
Du tænder altid bål sådan, men det er hurtigere at bruge magi.
Du lovpriste lige, hvor praktiske golemer er.
Når man gør noget lettere, kan man miste sin evne.
Bekvemmelighed og lethed er ikke det samme.
Din metode er ikke anderledes end at købe grøntsager i butikken.
Det er det sidste basilisk-bacon.
Færdig.
FRISKE GRØNTSAGER FRA GOLEM-HAVEN
-Lad os spise! -Lad os spise!
Hvor er det godt!
Det er sært, at lækre grøntsager kan gro under jorden.
Gad vide, om der er noget i golemerne, der påvirker smagen.
Hold op!
Jeg er ligeglad med, hvad de gør. Det er haver!
Apropos, golemer består af 99% jord, ikke?
Hvad er den sidste procent?
Det er en hemmelighed.
Pyha, det var lækkert.
Jeg er så mæt.
Jeg er træt efter at have spist så meget.
I kan hvile jer.
Der er noget, jeg skal ordne.
Ryd op.
Jeg skal på toilettet.
Toiletterne her er så ordentlige.
Det er ikke tilfældige huller i jorden.
I travle områder af labyrinten
er der bestemte steder, hvor folk kan besørge.
De er altid rene,
og nogle gange dekoreres de endda med blomster.
Der må være flittige folk her.
Hvad?
Senshi!
Hvad er der?
Hvad laver du?
Jeg samler afføring og urin og bærer det hen til natpotterne.
Tænk, at du kan gøre det efter et måltid.
De fungerer som vigtig gødning hernede.
De blev også brugt til grøntsagerne.
Marcille, de gør det samme på overfladen.
Det ved jeg, men det er stadig klamt.
Hvorfor vil du så gerne leve i labyrinten?
Du kan også få et selvforsynende liv over jorden.
Tror du ikke, det er nemmere at dyrke en have og jage udenfor?
Hvem skal så vedligeholde toiletterne i labyrinten?
Hvem skal fjerne zombierne i toiletterne?
Hvem skal hjælpe de faldne golemer?
Der plejede at være over ti golemer, men nu er der kun tre.
Uden golemer
vil monstre fra de nedre niveauer klatre herop.
Og monstrene, der jages væk af de monstre, vil tage andre steder hen.
Og de vil jage andre monstre væk.
Hvis det sker, vil dette sted blive noget helt andet.
Du ville ikke kunne gå tur eller jage her.
Labyrinten er som en have.
Du kan ikke efterlade dem og forvente at høste deres goder.
Mere end noget andet
at spise de ting, der vokser her, og give dem tilbage til labyrinten…
Når jeg lever sådan her, føler jeg endelig, at jeg er en del af labyrinten.
Og det gør mig glad.
Men i så fald,
er det så okay, at du forlader stedet på vores vegne?
Hvis der kommer kaos her…
Tænk ikke på det.
Selv hvis jeg er væk en måned eller to, tager golemerne sig af det.
Desuden ville jeg ikke sove om natten, hvis I døde af underernæring.
Vent lige lidt.
Jeg gør mig hurtigt klar.
Senshi er fantastisk.
Hvad vil du gøre med grøntsagerne?
Jeg bruger dem til byttehandel.
Nogle gange sælger jeg dem i en ubemandet bod.
En ubemandet bod?
Jeg plejede at samle pengene i en skattekiste,
men jeg stoppede, fordi de blev stjålet.
Så det er derfor, skattekisten…
…altid havde penge i den.
Så du driver byttehandel her?
Jeg har kunder på de lavere niveauer,
men selv hvis vi går nu, har de nok ikke tid til os.
Jeg ville ikke lade haven ligge hen,
så jeg høstede afgrøderne.
Men de kan smides ud, hvis de ikke skal bruges.
Det kan du ikke! Du bør ikke spilde mad!
Du har arbejdet så hårdt for at dyrke dem, og de er så skinnende og lækre!
Du knytter dig til dem.
I så fald bør vi sælge dem heromkring.
-Heromkring? -Heromkring?
Der er handelsfolk i labyrinten.
Kom ind.
Mange af deres kunder er eventyrere
eller folk, der ikke kan komme over jorden igen.
Velkommen, kære gæster.
Leder I efter et sted at bo eller noget at spise?
Vi vil handle.
Jamen dog.
Hvad har I?
Grøntsager.
Gå væk!
Hør i det mindste…
Hvis I vil handle, så tag mønter med!
Forstår I det? Mønter!
Runde, skinnende og glitrende ting!
Vi vil ikke sælge dem for ædelstene.
Du har et køkken her, ikke?
Du skal bruge ingredienser…
Disse er også runde og skinnende.
Vis din kok guleroden.
De vil nok gerne bruge den.
Hvem vil spise noget så ulækkert?
Hvor forfærdeligt!
Du får en guddommelig straf, hvis du spilder mad!
Smid dem ud nu!
-Hurtigt! -Hør her…
Hvad?
Orker!
Dræb dem som har våben først!
Efterlad ikke en eneste i live!
Hvorfor er der orker her?
Jeg troede, de var på lavere etager.
Nå, men vi må flygte…
-Marcille! -Vent.
Hvad laver du her, Senshi?
Det vil jeg også spørge dig om.
Kender du dem?
Nemlig.
Tænk, at du omgås mennesker og elver.
Med kunder, mente du…
Jeg mente dem.
Jeg troede, han mente folk som dem, men orker?
Jeg troede, de var trolde.
Jeg troede, han mente kobolde.
Den røde drage dukkede op.
Den røde drage, der sjældent viste sig i fortiden.
Men på det seneste er den dukket op nær vores bosættelse.
Vi har nogle, som ikke kan kæmpe.
Vi kom til denne etage som midlertidigt tilflugtssted.
Kan det være Den røde drage?
Hvor så du dragen?
Beder du mig fortælle dig, hvor vores bosættelse er?
Jeg nægter.
Chef, vi har dræbt alle derinde.
Godt.
Tag alt med, der kan bruges.
Hvad i alverden?
Rådden mælk?
Smid det væk.
Det er afgrøder, du har dyrket, ikke?
Som du kan se, har vi brug for hjælp.
Jeg vil gerne have, du deler med mig.
Som en byttehandel?
I så fald er de her…
Nej.
Som jeg sagde,
har vi ikke råd til det lige nu.
Det smerter mig at bede en ven om det,
men du skal give os alt det, du har der.
Senshi?
Meget vel.
Godt.
Men til gengæld vil jeg bede dig om en tjeneste.
Lad os sove hos jer i nat.
-Hvad? -Hvad?
Hvis du tillader det,
ofrer vi gerne vores liv eller grøntsager.
Hvad?
Og dig der!
Det er ikke råddent, det er gæret!
Tag det med dig!
Hvorfor sagde du det?
De tog vores våben.
Hvis vi ser deres lejr,
ser vi aldrig dagens lys igen.
Du har en plan, ikke?
Det glas, jeg bad en ork tage tidligere,
er surdej.
Og orkerne har melet fra køkkenet.
Med andre ord…
Med andre ord?
Jeg kan bage brød!
-Idiot! -Så du har ikke en plan!
-Idiot! -Du ville bare bage brød!
Idiot!
Hallo der! Ti stille!
Det er en elver.
Sikke et barbarisk ansigt.
Bliv inde i buret.
Far er kommet tilbage!
Vi må ikke ende som deres måltid i dag.
Hvor har du sat surdejen?
Hvis du ikke kan bruge den, sidder du på en guldmine!
Giv mig den. Jeg bager brød til jer!
Brød!
Bland hvedemel, salt, sukker, surdej og vand.
Og ælt det, til det samler sig.
Leger du med mudder?
Hvad?
Hvad med en historietime?
Der er en historie om dengang, vi stadig boede over jorden
i stedet for under jorden.
Folk som elveren og menneskene der
dræbte mange af vores folk og tog vores land.
Orker dræbte også mange andre racer.
Hvad?
Tilsæt olivenolie.
Vi var nødt til at forlade overfladen, og efter at have strejfet et stykke tid
fandt vi vores plads under jorden, og der var fred et stykke tid.
Indtil de fandt os igen.
Hold fast i kanten af dejen og ælt den ved at slå i den.
De hældte olie i jorden og satte ild til den.
Det var, fordi I blev ved med at angribe andre racers landsbyer.
Det var den eneste måde, vi kunne overleve på.
Det var jeres måde at leve på, før i flyttede under jorden.
Derfor blev I fordrevet!
Hold op, Marcille. Det er nok…
Hold kæft, halvfod!
Ælt det med mere styrke!
Undskyld.
Giv mig den! Jeg gør det!
Vi blev fordrevet fra overfladen og flygtede under jorden.
Og da vi endelig kom til labyrinten,
prøvede I at tage den fra os!
Det var landsbyboerne over jorden, der fandt den først!
Men vi gik først ned i dybet!
Så var zombierne der før alle andre!
Når dejen strækker sig fint, er det tid til den første hævning.
Når dejen bliver større, deler man den lige og former den pænt.
Du har været stille hele tiden, høje mand.
Men hvad tænker du på?
Det siges, at enhver, der besejrer den gale magiker, der skabte dette sted,
vil få hele slottet.
Hvorfor vil du ned i labyrintens dyb?
Hvad vil du gøre, når du får kongeriget?
Jeg har hørt den historie, men aldrig tænkt på det.
Det er til grin.
Alle eventyrere er som dig.
Du tjener din løn og tester dine evner.
I er alle grådige fjolser.
Jeg gyser ved tanken om, hvad der sker, hvis en som dig
ender med at få slottet.
Derfor dræber vi alle fra overfladen, vi kan finde.
Dårlig undskyldning!
Så bør I også konkurrere om tronen.
Eller er plyndring det eneste, orker kan?
I det mindste har du gejst.
Det kan jeg lide.
Jeg kaster dig levende ind i ilden!
Se? Du bliver voldelig så hurtigt!
Anden hævning.
Når det har hævet nok,
skal det bages på lav varme en side ad gangen.
Lad det dampe lidt,
og tag låget af.
Og brødet er færdigt!
Det dufter så godt.
Lad os smage.
Stop. Det er vores brød.
I får det ikke.
Hvad?
Jeg lod jer lave brød, fordi I ville,
men hvad vi gør med det, er op til os.
Far.
De lavede det sammen, men de må ikke spise det?
Brød alene udgør ikke et måltid.
Man skal bruge en hovedret, kød og grøntsager til et velafbalanceret måltid.
Din far bad os vente, til de andre retter var klar.
Hov! Hvad siger du?
Præcis. Han lovede at sørge for logi for en nat
i bytte for vores grøntsager.
Og din far kan ikke bryde sine løfter.
Halløj! Lav lidt mad til dem!
FRISKPLUKKET KOGT KÅL
Her. Færdig!
-Spis! -Okay.
Tak.
Det er godt!
Så stærkt!
Det er stærkt og lækkert!
Det er lavet med de samme ting som Senshis kogte kål,
men det er en helt anden ret.
Jeg sagde, I kun kunne plyndre,
men orker kan også være gode.
Hold kæft.
Øh…
Du spurgte, hvorfor jeg ville nå i labyrintens dyb.
Min søster blev spist af Den røde drage.
Derfor er jeg ude efter dragen.
Hvis du fortæller os, hvor den er, besejrer vi Den røde drage.
Jeres bosættelse bliver ikke inddraget.
Det lover jeg.
Giv mig et kort.
Forstået.
Det er to etager under den her.
Jeg så den sidst i den vestlige del af bosættelsen.
Tak.
Fra nu af vil jeg overveje muligheden
for at få labyrinten, når jeg udforsker den.
Det er svært at forestille sig en fyr, der bliver fanget af en ork
og bager brød, blive konge.
Men held og lykke.
Det smager dejligt.
Kålen blev dyrket på ryggen af en golem.
Selvom folk har forskellige synspunkter, bliver de alle sultne.
Det er måske kun labyrintmad, men det er stadig labyrintmad.
Tekster af: Tine Gietema-Jensen